Onko homesairas vakuutuslääkärin mukaan sairas vai ei ?\nJulkaisupäivämäärä 01.12.2016 10.39\n(Päivitetty 17.01.2017 15.05 )\nOnko homesairas vakuutuslääkärin mukaan sairas vai ei?\nHaastemies Erkki Tuomen korvausrumba on kestänyt jo 11 vuotta. © Tommi Tuomi/Otavamedia\nYhdeksän kymmenestä homesairaasta jää ilman korvauksia. Vakuutuslääkärit kumoavat kollegoidensa diagnooseja liukuhihnalta.\nVakava mies seisoo Turun vääryystalon edessä.\nVielä tammikuussa 2010 tällä samalla paikalla oli miehen mielestä oikeustalo. Erkki Tuomi oli juuri aloittanut työt haastemiehenä sen toisessa kerroksessa.\nTuomi oli yksi Suomen tuhansista homepakolaisista. Hänen edellisestä työpaikastaan Vakka-Suomen käräjäoikeuden Mynämäen toimipisteestä oli löytynyt hometta. Se oli seuraus mittavista vesivahingoista, joita oli ollut vuosien varrella monta. Pahimmillaan konttorin seinät olivat pullistelleet, kun rakenteiden sisällä oli vesipusseja. Arkistoon oli pitänyt mennä kumisaappaat jalassa.\nTuomi sairastui ensimmäisen kerran tulvien jälkeen vuonna 2005. Hän alkoi rampata tutkimuksissa. Vähitellen terveys heikkeni. Kesällä 2009 hänellä todettiin astma.\nTuomi sai siirron Turun oikeustaloon, jotta hän pääsisi puhtaaseen ilmaan, takaisin kiinni työelämään.\nUutta elämää kesti viisi päivää.\nTuomi istui kokouksessa, kun hänen kurkkuaan alkoi kutittaa hillittömästi. Lähestyvä yskänkohtaus sai hänet nieleskelemään. Tuomea nolotti yskiä, etteivät uudet työkaverit ala katsoa.\nSamalla hänen mieleensä iski ajatus.\nIllalla Tuomen ääni oli käheä, keuhkoputkia poltteli. Tutut oireet viittasivat siihen, että myös Turun oikeustalossa oli sisäilmaongelma.\nTuomi meni lääkäriin, joka kehotti potilasta jäämään kotiin lepäämään.\n”Sanoin, etten kehtaa. Olin ollut uudessa työpaikassa vasta viikon”, Tuomi muistelee.\nHän sinnitteli pari viikkoa, mutta tammikuun loppuun mennessä hengittäminen oli muuttunut puuskuttamiseksi. Oli pakko luovuttaa.\nSairausloma venyi lopulta lähes kolmen vuoden poissaoloksi. Tuomi yritti kyllä, mutta hän ei kyennyt palaamaan töihin.\nTammikuussa 2013 laamanni kutsui Tuomen tiukkaan kokoukseen. 63-vuotiaalle haastemiehelle annettiin kaksi vaihtoehtoa.\n”Joko irtisanoudut ja hakeudut eläkkeelle, tai sinut irtisanotaan.”\nLaamanni vaati allekirjoittamaan paperit tässä ja nyt.\nTuomi irtisanoutui ja hakeutui eläkkeelle kaksi vuotta ennen lainmukaista eläkeikää. Hän jäi ilman ammattitautieläkettä ja lääkekorvauksia.\nTyönantaja kiisti, että Turun oikeustalossa olisi ollut hometta, vaikka Tuomen työhuoneen vierestä löytyi kosteusvaurio, ja talon kosteusongelmista kirjoitettiin Turun Sanomia myöten. Vakuutuslääkäri kiisti, että Erkki Tuomen astma oli peräisin työpaikalta.\nHallintopäällikkö toivotti eläkeläiselle hyvää kesää.\nErkki Tuomen tarina noudattaa tuttua kaavaa. Potilaiden – ja monen muun – oikeustajua koettelee, että vakuutuslääkäri voi hylätä selvät oireet ja asiantuntijalausunnot potilasta näkemättä. Kaiken kukkuraksi vakuutuslääkäri toimii erilaisilla eettisillä pelisäännöillä kuin muut terveydenhuollon ammattilaiset.\nAsiasta on tehty kansalaisadressi, jossa on jo yli 11 000 allekirjoitusta. Adressin allekirjoittajat vastustavat lakipykälää, jonka mukaan vakuutuslääkärin ei tarvitse noudattaa samoja muotovaatimuksia kuin muiden terveydenhuollon ammattihenkilöiden. Allekirjoittajien mukaan pykälä tulisi kumota, koska se mahdollistaa totuudenvastaisten lausuntojen antamisen.\nSaman adressin perusteluissa kerrotaan, että kyseenalaiset vakuutuslääkärin lausunnot ovat erityisen yleisiä homesairaiden työkyvyttömyyden arviointiin liittyvissä yhteyksissä.\nTyöterveyslaitoksen tilastot tukevat väitettä. Homesairaudet johtavat usein astmaan, ja vakuutuslääkärit hylkäävät ammattiastmalausuntoja hurjalla prosentilla. Vuonna 2013 Suomessa kirjattiin 652 ammattiastmaa ja epäilyä. Vakuutuslaitokset vahvistivat niistä vain 10 prosenttia.\nYhdeksän kymmenestä jää Erkki Tuomen tavoin ilman korvauksia.\n”Vähäisten vahvistettujen ammattiastmojen osuus ilmoitetuista osoittaa astman aiheuttajan tunnistamisen vaikeutta”, Työterveyslaitoksen Ammattitaudit ja ammattitautiepäilyt 2013 -raportissa sanotaan.\nRaportissa ei pohdita sitä, että ammattiastmaan liittyy suuri taloudellinen intressi. Jos potilas saa ammattitautidiagnoosin, hänelle maksetaan työkyvyttömyyseläke, joka vastaa 85 prosenttia palkasta. Muussa tapauksessa eläke vastaa noin 60 prosenttia palkasta.\nKieltämällä ammattitaudin vakuutuslääkäri ansaitsee siis työnantajalleen – vakuutusyhtiölle – kasan rahaa. Vuositasolla puhutaan helposti kymmenistä miljoonista euroista.\nSuomessa on myös tapauksia, joissa vakuutuslääkäri istuu lääkärinä samassa organisaatiossa, jossa potilaan diagnoosi tehtiin.\nNiin kävi Erkki Tuomen tapauksessa.\n”Hylätään äänenkäheysoire. Ei ole todettu sellaista sairautta (kuten allergista kurkunpääntulehdusta) joka voitaisiin todeta kosteusvauriomikrobien aiheuttamaksi ammattitautina.”\nValtiokonttorin vakuutuslääkäri Kirsi Karvalan lausunto on peräisin toukokuulta 2008, puoli vuotta sen jälkeen, kun erikoislääkäri E. Sala oli kirjoittanut lausunnon, jonka mukaan Erkki Tuomella on allerginen kurkunpääntulehdus.\n”Hylätään myös hengitystieoireet”, lukee tammikuussa 2009 päivätyssä lausunnossa, jonka allekirjoittaja on edelleen Kirsi Karvala. Samoihin aikoihin hän kieltäytyi allekirjoittamasta maksusitoumusta, jolla potilas olisi päässyt Työterveyslaitoksen tutkimuksiin.\nVuonna 2009 Erkki Tuomen sairaus oli edennyt astmaksi. Samana syksynä hän pääsi lopulta Työterveyslaitoksen ammattitautitutkimuksiin. Hän kävi niissä kolme kertaa, viimeisen kerran keväällä 2010.\n”Ei ole uutta ammattitautiepäilyä. Jatkotutk. ei tarpeen”, vakuutuslääkäri Karvala kirjoitti tammikuussa 2011.\nKirsi Karvala on Suomen vaikutusvaltaisimpia homesairauksien tutkijoita. Hän on väitellyt tohtoriksi kosteusvauriomikrobien aiheuttamista hengitysteiden sairauksista.\nKarvala on myös Työterveyslaitoksen ylilääkäri, joka toimi pitkään saman laitoksen työterveysyksikön tiimipäällikkönä. Karvalan alaisuudessa on tehty paljon potilaiden ammattitauteihin liittyviä tutkimuksia.\nAsiantuntijaroolissaan Karvala on osallistunut myös lakien valmisteluun. Hän oli eduskunnassa kahden eri valiokunnan kuultavana, kun alkuvuodesta voimaan tullutta työtapaturma- ja ammattitautilakia laadittiin.\nArvovaltainen asiantuntija on istunut myös monta vuotta työeläkeasioiden muutoksenhakulautakunnassa, joka käsittelee vakuutuslääkäreiden päätöksistä tehtäviä valituksia.\nMuiden töidensä ohessa Karvala on toiminut koko ajan vakuutuslääkärinä. Erkki Tuomen tapausta käsitellessään Karvala toimi Valtiokonttorissa. Sittemmin hän on siirtynyt Varman palvelukseen.\nVerotietojen mukaan lisätyö vakuutuslääkärinä on kannattavaa. Viime vuonna Karvalan ansiotulot olivat 124 000 euroa – saman verran kuin Työterveyslaitoksen (TTL) pääjohtaja Antti Koivulalla.\n”En tiedä, mikä Karvalan rooli on ollut näissä tapauksissa vakuutuslääkärinä”, TTL:n pääjohtaja Antti Koivula sanoo.\nHänen mukaansa Työterveyslaitoksella on Aluehallintoviraston (Avi)kanssa tiukat eettiset pelisäännöt, joiden mukaan lääkärin kaksoisroolia tarkastellaan.\n”Ne ovat toimineet tähän asti hyvin. Me emme ole kokeneet, että siinä olisi ongelma.”\nTarkempi sääntöihin perehtyminen on yllätävän vaikeaa. Aluehallintovirastosta paperia ei löydy edes monen puhelinsoiton jälkeen. Koivulakaan ei lupaa toimittaa esteellisyysohjeita toimittajalle.\n”Ne ovat meidän sisäisiä ohjeita.”\nMutta eikö eettisten pelisääntöjen tarkoitus ole lisätä organisaation läpinäkyvyyttä? Varmasti tällaisen paperin on oltava julkinen?\n”En osaa sanoa. Voin selvittää sen”, Koivula sanoo.\nMyöhemmin hän lähettää sähköpostilla ohjeistuksen, jonka Työterveyslaitos antoi Aville vuonna 2009. Paperissa käsitellään lääkäreiden sivutyötä vakuutusyhtiössä.\nOhjeen mukaan vakuutusyhtiössä työskentelevän lääkärin on jäävättävä itsensä, ”jos korvauksenhakija on ollut Työterveyslaitoksen tutkimuksissa ja asiaa käsitellään Työterveyslaitoksen tutkimuslausunnon perusteella.”\nMyös hoitosuhde aiheuttaa jääviyden.\nNiinikään työeläkevakuuttajien etujärjestö TELA on linjannut vakuutuslääkärin esteellisyyttä. TELAssa vakuutuslääkäriä pidetään esteellisenä, ”jos hän on esimiessuhteessa potilasta hoitavaan lääkäriin.”\nValtiokonttorin asiakirjojen mukaan Kirsi Karvala käsitteli Erkki Tuomen asiaa sen jälkeen, kun tämä oli ollut TTL:n tutkimuksissa. Lausuntoa antaessaan Karvala oli Työterveyslaitoksen tiimipäällikkö, siis esimiesasemassa Erkki Tuomea tutkineisiin lääkäreihin.\nSeuran tietojen mukaan TTL:n vuonna 2009 antama ohjeistus oli suora seuraus eräästä toisesta tapauksesta, jossa Kirsi Karvala oli vakuutuslääkärinä kumonnut TTL:n – siis omien alaistensa – tutkimustulokset. Erkki Tuomen tapaus antaa ymmärtää, että vanha toimintatapa on ollut käytössä vielä ohjeistuksen jälkeen.\nAntti Koivulan mukaan Karvala ei ole enää missään tekemisissä ammattitautidiagnostiikan päätöksiin liittyvissä tapauksissa. Nykyisessä ylilääkärin tehtävässään Karvala johtaa käytännössä koko työturvallisuusyksikön toimintaa.\nKirsi Karvala ei itse suostunut tätä juttua varten haastateltavaksi. Hän lähetti ainoastaan sähköpostin: ”Vakuutuslääkäritoiminnassa yhtenä keskeisenä periaatteena on huomioida esteellisyysnäkökohdat. Jos on syntynyt epäily esteellisenä toimimisesta, on hyvä että asia selvitetään asianmukaisesti siinä instanssissa, jonka prosessia epäillään.”\nHupsista, tuli astma!\nSen jälkeen kun Erkki Tuomen korvausrumba oli törmännyt vakuutuslääkäriin, hän otti yhteyttä Turun yliopiston työlääketieteen professori Tuula Putukseen.\nMyös Putus on arvostettu homesairauksien asiantuntija. Hän tutki potilaan ja kävi läpi tämän pitkän potilashistorian Mynämäen tulvasta asti.\n”Potilaalla on käsitykseni mukaan kosteusvauriomikrobien aiheuttama ammattiastma ja allerginen, krooninen kurkunpääntulehdus”, Putus kirjoitti lokakuussa 2012, pari kuukautta ennen kuin Tuomen työsuhde päättyi.\nPutus on edelleen sitä mieltä, että Erkki Tuomen työkyvyttömyys aiheutui ammattitaudista. Putus kritisoi vahvasti tapaa, jolla homesairaita käsitellään Suomessa.\n”Ihmisten annetaan sairastua. Heidän terveydentilaansa seurataan erilaisilla tempuilla, ja laskutetaan siitä vielä. Sitten todetaan, että hupsista, taas tuli uusi astma.”\nProfessori puistelee päätään kuullessaan, että yhdeksän kymmenestä ammattiastmasta hylätään vakuutusyhtiöissä.\n”Eikö ole siivotonta!”\n”Olen alkanut miettiä, että kannattaako meidän ylipäätään tehdä ammattitautidiagnooseja, kun ne enimmäkseen johtavat siihen, että kaikille tulee paha mieli”, Putus sanoo.\nHänen mukaansa ammattitaudin korvauksista päätetään enimmäkseen juridisin perustein.\nKosteusvauriot alkoivat yleistyä Suomessa 90-luvun puolivälin jälkeen. Hoitoon alkoi tulla potilaita, joista moni oli työskennellyt opetus- tai hoitoalalla tai sosiaalipuolella.\n”Asiantuntijalääkärit kutsuttiin koolle ja kriteerejä kovennettiin. Silti tapauksia tuli liikaa”, Putus sanoo.\nHänen mukaansa suuri astmadiagnoosien hylkäysprosentti johtuu siitä, että vakuutusyhtiön sana painaa vuosi vuodelta enemmän. Siinäkin mielessä on omituista, että Työterveyslaitoksen henkilökunta voi työskennellä samaan aikaan vakuutusyhtiöiden palkkalistoilla.\n”Vielä 80-luvulla ei olisi tullut kuuloonkaan, että istutaan kahdella jakkaralla.”\nPutuksen mukaan kehitys on heikentänyt Työterveyslaitoksen asemaa.\n”Ennen Työterveyslaitos ohjasi vakuutuslaitosten toimintaa. Nyt se on päinvastoin. Jonkinlainen vakuutuslääkäreiden kollegio ilmoittaa, että tästä eteenpäin astman pahenemisvaiheita ei korvata ammattitautina. Työterveyslaitoksessa tyydytään tähän. Siellä ei enää kirjoita sellaisia lausuntoja, koska he tietävät, ettei niitä korvata.”\nLaki ei muutu, mutta sen soveltamistapa muuttuu. Se johtaa lääkäreiden ammattikunnan sisällä vastakkainasetteluun.\n”Ikäviä kokemuksia on paljon. Ja ikävä kyllä ne menevät henkilökohtaiselle tasolle. Nykyään kyse on siitä, uskotko kaveria, uskotko potilasta vai uskotko juristia. Tästä on tullut teologiaa”, Tuula Putus sanoo.\nHänestä Suomessa olisi loistavat mahdollisuudet puuttua homesairauksiin ennaltaehkäisevällä tavalla – jos toimeen tartuttaisiin.\n”Nykyään moni altistuu jo lapsena. Heillä on valmis herkkyys, kun he tulevat työelämään. Sitten he sairastuvat ja ovat ihan raatoja jo 30-vuotiaina. Minusta meillä ei ole tähän varaa.”\nKeskustelu ongelmien ennaltaehkäisystä on ollut Tuula Putuksen elämäntyö.\n”Sitä on käyty jo 25 vuotta ja käydään aina vaan uudestaan.”\nVielä 11 vuoden jälkeen oma potilashistoria saa haastemies Erkki Tuomen, 66, mietteliääksi. Koko prosessi on vienyt oikeuden palvelijalta uskon oikeusvaltioon.\n”Pidän menettelyä erityisen ala-arvoisena nimenomaan siksi, että se on tapahtunut oikeushallinnon toimialalla, jolta tulisi voida odottaa korostettua oikeudenmukaisuutta.”\nTuomi harkitsee vakuutuslääkärin esteellisyyskysymyksen viemistä oikeuskanslerille.\nEhkä korvaushakemukset voi saada vielä kerran vireille.


Ajoneuvot Peräkärryt Uutinen 6.6.2021\nGlobaali niukkuus työkoneista siirsi Suomessa menekin käytettyjen kauppaan. Traktorit ja peräkärryt ovat nyt haussa Tori.fi -palvelussa.\nTori Autot -palvelussa on ollut tänä keväänä uusi yllättävä hitti. Muiden isojen maatalouskoneiden lisäksi myös traktorit ja peräkärryt ovat kiinnostaneet merkittävästi aiempaa enemmän.\nMaatalouskoneita selailtiin kevätkuukausina keskimäärin 55 000 kertaa joka ikinen päivä. Lukema on poikkeuksellisen suuri – peräti neljänneksen suurempi kuin samana aikana viime vuonna. Etenkin traktorit ovat herättäneet suurta huomiota, sillä traktoria etsittiin kevään aikana noin 50 prosenttia useammin kuin viime vuoden keväällä.\nTraktorit ja peräkärryt\nTraktorit ja peräkärryt eivät suosiollaan suoraan kieli kansallisesta maatalousinnostuksesta, mutta taustalla on moninaisia syitä. Suurin niistä on Torin mukaan maailmanlaajuinen niukkuus tuotteista, mikä on seurausta tehtaiden hiljenemisestä koronarajoitusten takia. Muita selkeitä syitä ovat heidän mukaansa lumiseksi äitynyt mennyt talvi sekä asuntomarkkinoilla vallinnut muuttoliike poispäin keskustoista.\n– Varsinkin traktorien menekki on ollut täysin poikkeuksellista. Traktoria etsittiin kevään aikana noin 50 prosenttia useammin kuin viime vuoden keväällä. Suurin piikki oli heti tammikuussa, jolloin traktoria haettiin noin 150 000 kertaa. Keskimäärin yli 4800 kertaa per vuorokausi. Se on paljon, kun traktori on kuitenkin varsinaisesti massatrendi vain painonsa puolesta, sanoo Tori.fi vertaiskauppatuntija Laura Kuusela.\nTraktori-aiheiset haut muodostavat tällä hetkellä miltei kolmanneksen koko Tori Autot -palvelun hakumäärästä. Torin autokaupassa vieraili toukokuussa 960 000 yksittäistä kävijää.\nKäytettyjä kärryjä kotiin\nMyös peräkärryt ovat eri muodoissaan olleet tämän kevään käytetyn tavaran kaupan hitti. Siinäkin näkynee into erinäistä ulkopuuhailua kohtaan. Hakusanat peräkärry, kuomukärry, peräkärryt, perävaunu ja peräkärri ovat yhteensä yksi käytetyimmistä tänä keväänä maatalouskoneiden ja apuvälineiden -aihepiirissä.\n– Yksi syy isojen koneiden ja apuvälineiden tämän kevään suosiolle Tori Autot -palvelussa on totta kai sekin, että koko Tori.fi kasvattaa suosiotaan. Korona-aika on kiihdyttänyt kasvua, koska ihmiset ovat olleet paljon kotona, mikä lisää verkkokaupankäyntiä. Tori.fi:ssä vierailee kuukausittain jo keskimäärin yli 3 miljoonaa yksittäistä kävijää, kertoo Kuusela.\nYlipäätään isojen koneiden, kuten lumilinkojen, ajoleikkurien ja erilaisten peräkärryjen, yhtäkkinen suosio ei johtune koko kansan maatalousinnostuksesta, vaan taustalla on globaaleilla markkinoilla alkuvuoden aikana ilmennyt niukkuus maatalouskojeista kuten jo todettua. Pandemian hillitsemiseksi asetetut rajoitukset sulkivat viime vuonna tehtaita ympäri maailman, minkä vuoksi tuotanto ei ole vastannut menekkiä.\n– Yllättävän ilmiön syyt ovat moninaiset. Koronarajoitusten sulkemat tehtaat ja siitä seurannut niukkuus on niistä suurin yksittäinen. Lisäksi Suomessa talvi oli hyvin luminen, mikä nosti muun muassa traktorien ja lumilinkojen menekkiä. Asumisessa on vallinnut jo vuoden voimakas halu omaan pihaan ja poispäin keskustoista, mikä tietysti lisää kiinnostusta pihakoneisiin, kuten ajoleikkureihin sekä puutarhajyrsimiin, toteaa Kuusela.\nPihatöihin tarkoitettuja koneita sisältävien Leikkurit ja koneet -kategorian ilmoitusten selailussa syntyi viime viikolla kevään uusi piikki. Ilmoituksia katseltiin viikossa noin 600 000 kertaa. Kasvu viime vuoden vastaavaan viikkoon oli kuitenkin vain 13 prosenttia.\n– Kyse on osittain reagoinnista talveen, mutta ennen kaikkea valmistautumisesta kesään ja syksyyn. Se on maatilojen ja pihojen vuosikiertoa. Siksi menekkipiikki on näkynyt keväällä, jatkaa Kuusela.\nKuva ja lähde: Tori.fi


Aikuisen naisen paalupaikat\nSuomalainen karaoke on vallannut Tallinnan. Lauluvalikoimat ovat kasvaneet ja pohjoisen laulavat pojat ja tytöt otetaan nyt mieluusti vastaan.\nAikaisemmin vain Sokos Hotel Virun Bogart tarjosi suomalaiskappaleiden laulumahdollisuutta, mutta nyt sille on tullut kilpailijoita. Bogartissa, joka on hotellin toisessa kerroksessa, on tanssija karaokemahdollisuus keskiviikosta lauantaihin. Suomenkielisien laulujen valikoima on siellä runsas, noin tuhat.\nVirukadun uusin ravintola on Lokaal Helsinki, joka panostaa joka päivä suomalaisiin. Monet eivät ole huomanneet, että paikassa voi ruokaillakin. Pääpaino iltaisin on kuitenkin karaokella. Valikoimaa on kasvatettu entisestään ja suomeksi voi laulaa nyt 1 700 kappaletta. Käytännössä karaokea voi mennä laulamaan aina, kun Helsinki on avoinna. Ravintolassa on parketti eli myös tanssin ystävät on huomioitu.\nVauhti Helsingissä kiihtyy noin iltakahdeksan aikaan. Äänet avautuvat ja tunnelma nousee puoltayötä kohti. Laulajat yllyttävät toisiaan ja jotkut esittävät paremmille laulajille toiveita. "Oisin mä tyytynyt vähempäänkin"(Paalupaikka) tulee ilman tilaustakin.\nBogartin suosikkilaulu on Aikuinen nainen. Helsingissä lauletaan Kari Tapion tuotantoa, kuten Lapin kesääkin. Paikkoihin on muodostunut vakiolaulajien ryhmiä joko usein Tallinnassa kävijöistä tai paikallisista suomalaisista.\nLaulamassa on usein myös virolaisiakin. Heidän musiikkimakunsa poikkeaa suomalaisesta ja onkin selvää, että "Kansainvälisen" laulaminen voi ärsyttää heitä. Sekin nimittäin löytyy Helsingin lauluvalikoimasta.\nViimeisin suomalaiskaraokepaikka on Saloon Arizona, joka lehden mennessä painoon oli juuri hankkinut laitteet. Tarkempaa tietoa esimerkiksi lauluajoista ei ollut käytettävissä. Hotel Metropolin Koskenkorvabaarissa voi laulaa viikonloppuisin.


Luonnon läheisyys ja palvelut tärkeimpiä - Koti - Aamuset\nLuonnon läheisyys ja palvelut tärkeimpiä\nOmakotitalo maaseudulla on ylivoimaisesti suosituin asumisen muoto. Kuva: Sauli Kaipainen\n23.7.2021 19:33 Aamuset\nKoronan jälkeen tilastot ovat eläneet myllerryksessä, kun aiemmin kiveen kirjoitetut asiat ovat murentuneet. Maaseutukunnat ovat saaneet muuttovoittoa ja jopa Helsingistä tulikin muuttotappiokunta. Etätyö on mahdollistanut ihmisten asuinpaikkavalinnat aiempaa joustavammin ja siihen on myös tartuttu. Mutta mitkä tekijät ovat niitä, mitä suomalaiset arvostavat? Suomalaisten toiveita asumiseen liittyen selvitettiin Asuminen 2021 -kyselyllä. Ensimmäistä kertaa tehty kyselytutkimus selvitti, minkälaisia asioita suomalaiset arvostavat asuinpaikan suhteen ja miten palveluita käytetään.\nYlivoimaisesti tärkeimmiksi kehittämisen kohteiksi vastaajat nimesivät luonnonläheisyyden ja lähialueen palvelut. Vastauksissa nousivat myös asumisen kohtuuhintaisuus, asunnon terveys ja terveellisyys, sekä asuinympäristön turvallisuus. Myös hiljaisuutta, hyviä internet -yhteyksiä, ympäristön huomioimista elämisen helppoutta ja asukaslähtöisyyttä arvostettiin. Lähes puolet vastaajista oli sitä mieltä, että vastaajan tärkeänä pitämät asiat toteutuvat hyvin jo nyt. Sen sijaan hieman yllättäenkin hiilineutraalius, julkisen liikenteen toimivuus tai moduulirakentaminen nähtiin melko vähän tärkeänä.\nKyselyssä selvitettiin vastaajien palveluiden käyttöä ja sitä, kuinka etäällä ne voivat sijaita kodista. Kyselyn ulkopuolelle jätettiin verkon kautta saatavat palvelut, kuten KELA, pankki, vakuutusyhtiöt ja muut vastaavat. Vastauksista voidaan odotetusti päätellä, että yleisimmin käytetyt palvelut halutaan lähelle. Ruokakaupan merkitys nähtiin selvästi tärkeimpänä. Kolme neljäsosaa vastaajista käy ruokakaupassa 2-3 kertaa viikossa ja sen vuoksi yli puolet katsoi, että sen tulisi sijaita alle viiden kilometrin säteellä kodista. Kuitenkin jopa neljännes katsoi, että se voi sijaita 16-25 kilometrin säteellä.\nKoulu ja päiväkoti olivat ruokakaupan jälkeen tärkeimmät asiat, jotka haluttiin alle viiden kilometrin säteelle kodista (peruskoulu 45,8 %, päiväkoti 43,8 %). Huomattavaa on, että selvä enemmistö vastaajista ei käytä varhaiskasvatuksen tai oppilaitosten Sen sijaan teatteri, vaatekauppa, parturi-kampaamo, lukio tai ammattikoulu sai suurimman osan mielestä olla yli 25 kilometrin päässä. Tulosten perusteella on selvää, että kouluverkko ja ruokakaupat ohjaavat tehokkaimmin ihmisten asuinpaikkavalintoja.\nKyselyssä selvitettiin myös etätyöhön liittyviä näkemyksiä. Vastaajista puolet kertoivat etätyön tekemisen mahdolliseksi nykyisessä työssään. Heistä lähes kaikki oli myös tehnyt etätöitä. Etätyötä tehneistä 43 prosenttia haluaisi tehdä pääasiassa etätyötä, 31 prosenttia 3-4 päivää viikossa ja vain 13 prosenttia ei haluaisi tehdä etätyötä lainkaan.\nEtätyön hyvinä puolina nähtiin työn tehokkuus, lisääntyvä vapaa-aika, matkustamisen väheneminen, häiriöttömyys, säästöt, oma vapaus ja pienempi riski sairastua. Plussiksi mainittiin myös parempi kahvi ja parempi ruoka. Negatiivisina asioina taas koettiin päivien venyminen (joskus), taukojen unohtaminen, työyhteisön sosiaalisuuden väheneminen, sekä muiden huonot laitteet ja yhteydet.\nVastaajien jakauma oli aika tasainen iän, sukupuolen, maakunnan ja perhesuhteiden osalta. Lähes puolet vastaajista asui alle 10 000 asukkaan kaupungissa tai kunnassa ja noin kolmannes yli 50 000 asukkaan kunnassa. Vastaajista neljä viidesosaa haluaisi asua maaseudulla ja viidesosa kaupungissa tai kaupungin keskustaajamassa. Puolet kaikista vastaajista asui maalla ennen koronaa, joka kymmenes on koronan puhkeamisen jälkeen muuttanut maalle, muutama prosentti valmistelee muuttoa ja 15 prosenttia harkitsee muuttamista. Vain 17 prosenttia ei edes harkitse maalle muuttamista. Kaupunkiin mielii vain joka kymmenes. Pääosin korona ei ole vaikuttanut asumistoiveisiin, sillä vain kahdeksan prosenttia vastaajista kertoi sen vaikuttaneen asumistoiveisiin.\nVastaajien osalta ei jäänyt epäselväksi, mikä on ”unelmakoti”. Omakotitalo maaseudulla on ylivoimaisesti suosituin asumisen muoto. Maaseudulle vetää erityisesti luonnon läheisyys, isompi asunto ja turvallinen ympäristö kasvattaa lapsia. Niitä, jotka haluavat asua kaupungissa, vetää hyvät palvelut ja työpaikka.


Vichy Ultra Nourishing Käsivoide 50 ml - Apteekkiverkkokauppa.fi\nEtusivu KOSMETIIKKA Viimeksi lisätyt tuotteet Vichy Ultra Nourishing Käsivoide 50 ml\nVichy Ultra Nourishing Käsivoide 50 ml\nVichy Ultra Nourishing Käsivoide ravitsee ja rauhoittaa kuivaa ihoa ja estää ihon kuivumista. Tuote vahvistaa ihon suojamuuria ensimmäisestä käyttökerrasta alkaen ja se antaa välittömästi pehmeämmän ja miellyttävämmän tunteen iholle.\nEdistää ihon pinnan solujen uusiutumista pidempiaikaisessa tai säännöllisessä käytössä.\nGlyseroli - ravitsee ja kosteuttaa ihoa erittäin tehokkaasti\nRuusu-uute - antaa iholle rauhoittavan vaikutuksen\nKaritevoi - pehmentää ja ravitsee ihoa\nVichy vulkaaninen vesi auttaa vahvistamaan ihon suojamuuria. Tasapainottaa ja rauhoittaa ihoa.\nSopii herkälle iholle. Hypoallergeeninen koostumus. Testattu ihotautilääkärien valvonnassa.\nAqua/Water, Glycerin, Glyceryl Stearate, Cetearyl Alcohol, Petrolatum, Butyrospermum Parkii Butter/Shea Butter, Stearyl Alcohol, Dimethicone, Pentylene Glycol, PEG-100 Stearate, Allantoin, Rosa Gallica Flower Extract, Sorbitol, Ceteareth-25, Phenoxyethanol, Propylene Glycol, Caprylyl Glycol, Citric Acid, Parfum/Fragrance.


Kun yhteiskunta oli vuosikymmeniä osoittanut, ettei kuurojen omalla kielellä ole arvoa ja että siitä tulisi päästä eroon, kuurot eivät enää itsekään pitäneet viittomakieltä kielenä. Niinpä kuurojen keskinäisissäkin tilaisuuksissa virallisemmat asiat hoidettiin viitotulla puheella. Viittomakieltä pidettiin soveliaana vain arkiseen jutusteluun. Tätä taustaa vasten on helpompi ymmärtää myös se, miksi suomenruotsalaisten kuurojen käyttämä kielimuoto sai kielen aseman vasta vuonna 2005. Tuohon asti Suomessa katsottiin olevan yksi viittomakieli, joka jakautuu suomalaiseen ja suomenruotsalaiseen päämurteeseen tai -varieteettiin. Vuonna 2002 valmistunut suomenruotsalaista varieteettia koskeva kielitieteellinen tutkimus oli alkusysäys kielen tunnustamiseen: kielestä tuli näkyvä, ja yhteisön itsetunto ja tietoisuus kielestään kasvoi.\nVeckomässan på finlandssvenskt teckenspråk. http://evl.fi/EVLsv.nsf -> För dig -> Teckenspråkiga\nKirja kielestä, jota ei kirjoiteta – viittomakielen sanakirja (Vapaasti luettavissa)


Vuoden 1995 kiekkokullasta tulossa elokuva – hahmoina Jutila, Curre Lindström ja tavallisia suomalaisia | Elokuva | HS\nJääkiekkoaiheisen elokuvan ensi-ilta voi olla jo ensi vuonna.\nSaku Koivu juhli MM-kultaa kotikaupungissaan Turussa 9. toukokuuta 1995.\nJääkiekon maailmanmestaruudesta vuonna 1995 viritellään suurelle yleisölle tarkoitettua fiktioelokuvaa. Elokuvan työnimenä on yksinkertaisesti 95.”Elokuva tulee kertomaan paitsi siitä viikonlopusta ja jääkiekosta, myös siitä millaista oli elää ja olla Suomessa vuonna 1995. Elokuva kertoo myös siitä, mikä sen jääkiekko-ottelun merkitys oli Suomelle silloin ja siitä eteenpäin”, kertoo elokuvaa tuottava Jarkko Hentula tuotantoyhtiö Yellow Film & Tv:stä.\nHanke on saanut vastikään kehittelytukea Suomen elokuvasäätiöltä. Tukipäätöksessä hankkeen synopsis eli tarina tiivistetään yhteen lauseeseen: ”Missä sinä olit 7.5. 1995?”Elokuva tulee olemaan episodielokuva, jossa useat ihmiskohtalot risteytyvät toisiinsa.”Tietyt elokuvan tarinat liittyvät tiiviimmin jääkiekon MM-kisajoukkueeseen ja toiset heijastavat sitä, miten ottelu vaikutti muiden kohtaloihin, faneihin, junioripelaajiin ja muihin vastaaviin. Lisäksi käsitellään vähän myös Suomi–Ruotsi-asetelmaa, sillä vuonna 1995 kisat käytiin Ruotsissa ja loppuottelussa oli vastassa Ruotsi”, Hentula kertoo.Tuottaja Hentulan mukaan ei ole mahdotonta, että elokuva olisi valmis jo vuonna 2017, jolloin Suomi viettää itsenäisyyden satavuotisjuhlaa. ”Olemme saaneet tukea itsenäisyyden juhlarahastolta”, Hentula kertoo. Tukholman Globen-hallissa toukokuussa 1995 pelattu ottelu ei ole elokuvassa tekijöiden mukaan keskeinen. Suomi voitti ottelun 4–1, Ville Peltonen teki kolme maalia.”Draama syntyy jostain muusta kuin siitä miten pelissä käy”, tuottaja Hentula kertoo.”Elokuva Rakkautta vain eli Love Actually on vertailukohta mutta täysin toisenlaisessa lajityypissä. Me käsittelemme jääkiekkoa eri näkökulmista.”Hentula tuottaa elokuvaa yhdessä Marko Tallin kanssa. Ohjaajaksi on kiinnitetty suositun Selänne-dokumentin ohjannut Jukka-Pekka Siili. Käsikirjoitusta työstää parhaillaan pääkäsikirjoittajana Joona Tena, jonka viimeaikaisia ohjaustöitä ovat televisiosarjat Syke ja Roba.Käsikirjoittaja Tena lupailee emotionaalista ja riemukasta elokuvaa vaikeuksien voittamisesta.”Pitää muistaa, että silloin elettiin lama-aikaa ja sitten jääkiekosta tuli tällainen ihmisiä yhdistävä tapaus. Sillä voitolla oli enemmän sosiaalisia vaikutuksia, se oli enemmän kuin vain muutama ihminen sohimassa kumilätkää jossain. Tulen varmaan lopunikäni muistamaan missä olin silloin kun se ottelu pelattiin”, käsikirjoittaja Tena kertoo.Elokuvantekijät eivät halua paljastaa, ketkä jääkiekkopersoonat elokuvassa nousevat keskeiseen rooliin.Todennäköistä on että isossa roolissa on ainakin valmentaja Curt Lindström. Joukkueen tärkeitä pelaajia olivat muun muassa Saku Koivu, Ville Peltonen ja Timo Jutila.Onko kultajoukkueen kapteenina toiminut Timo Jutila yksi elokuvan keskeisistä henkilöistä?Käsikirjoittaja Tena ei halua kertoa henkilöistä tarkemmin. Keskeneräinen käsikirjoitus on vielä kommentointikierroksella ja tarinaan voi tulla isojakin muutoksia.”Kaikki kansan tuntemat hahmot tulevat vilahtelemaan isommassa tai pienemmässä roolissa”, Tena sanoo.Entä valmentaja Lindström?”Myös hän. Elokuvassa ollaan Tukholmassa osan aikaa.””Haemme kuitenkin tarinallisempia näkökulmia, tämä ei ole mikään Miracle on Ice tai Mahtiankat (Hollywoodin jääkiekkoelokuvia molemmat). Haemme draamaa kulisseista, koska kaikki tietävät miten siinä matsissa käy.”Jääkiekkoaiheista suuren yleisön elokuvaa on viritelty tuotantoyhtiö Yellow Film & Tv:ssä pitkään. Sama yhtiö valmisti vuonna 2013 valmistuneen dokumenttielokuvan Teemu Selänteestä. ”Sen jälkeen mietimme, onko jääkiekkoaiheista tarinaa, josta voisi tehdä fiktioelokuvan tehdä. Jossain vaiheessa ymmärsimme että suurin tarina on tuo maailmanmestaruus vuonna 1995. Sitten keksimme että kerromme sen monena tarinana, jolloin saamme riittävän monipuolisen näkökulman”, tuottaja Hentula kertoo.Tuottaja Hentula ja käsikirjoittaja Tena korostavat molemmat sitä, miten lähes kaikki suomalaiset muistavat, mitä tekivät tuona sunnuntaina 7. toukokuuta 1995.Toisin kuin monet muut, elokuvantekijät eivät itse päässeet seuraamaan ottelua suorana televisiosta eikä radiosta. Tena ja Hentula ovat opiskelukavereita, jotka olivat tuona sunnuntaina kuvaamassa oppilaselokuvaa Kellokoskella. Kuvauksia ei voinut perua.”Olimme työryhmän kanssa sopineet että jokainen ottaa sen pelin nauhalle eikä kuuntele radiota. Palattiin illalla kuvauksista, ja Pasilan aseman kohdalle päästiin, kun tuli ensimmäinen auto vastaan Suomen lippu ulkona. Siitä lähdettiin sitten suoraan Havis Amandalle ja päästiin kokemaan se juhlahumu. Ihmiset juoksivat alasti, juhlivat, olivat yhtä”, tuottaja Hentula sanoo.”Olin siihen mennessä nähnyt kaikki Suomen MM-pelit aina suorana televisiosta. Tämä oli ensimmäinen, jota en nähnyt. Katkeran suloinen tilanne”, käsikirjoittaja Tena kertoo.\nJääkiekon maailmanmestaruudesta vuonna 1995 viritellään suurelle yleisölle tarkoitettua fiktioelokuvaa. Elokuvan työnimenä on yksinkertaisesti 95.”Elokuva tulee kertomaan paitsi siitä viikonlopusta ja jääkiekosta, myös siitä millaista oli elää ja olla Suomessa vuonna 1995. Elokuva kertoo myös siitä, mikä sen jääkiekko-ottelun merkitys oli Suomelle silloin ja siitä eteenpäin”, kertoo elokuvaa tuottava Jarkko Hentula tuotantoyhtiö Yellow Film & Tv:stä.Hanke on saanut vastikään kehittelytukea Suomen elokuvasäätiöltä. Tukipäätöksessä hankkeen synopsis eli tarina tiivistetään yhteen lauseeseen: ”Missä sinä olit 7.5. 1995?”Elokuva tulee olemaan episodielokuva, jossa useat ihmiskohtalot risteytyvät toisiinsa.”Tietyt elokuvan tarinat liittyvät tiiviimmin jääkiekon MM-kisajoukkueeseen ja toiset heijastavat sitä, miten ottelu vaikutti muiden kohtaloihin, faneihin, junioripelaajiin ja muihin vastaaviin. Lisäksi käsitellään vähän myös Suomi–Ruotsi-asetelmaa, sillä vuonna 1995 kisat käytiin Ruotsissa ja loppuottelussa oli vastassa Ruotsi”, Hentula kertoo.Tuottaja Hentulan mukaan ei ole mahdotonta, että elokuva olisi valmis jo vuonna 2017, jolloin Suomi viettää itsenäisyyden satavuotisjuhlaa. ”Olemme saaneet tukea itsenäisyyden juhlarahastolta”, Hentula kertoo. Tukholman Globen-hallissa toukokuussa 1995 pelattu ottelu ei ole elokuvassa tekijöiden mukaan keskeinen. Suomi voitti ottelun 4–1, Ville Peltonen teki kolme maalia.”Draama syntyy jostain muusta kuin siitä miten pelissä käy”, tuottaja Hentula kertoo.”Elokuva Rakkautta vain eli Love Actually on vertailukohta mutta täysin toisenlaisessa lajityypissä. Me käsittelemme jääkiekkoa eri näkökulmista.”Hentula tuottaa elokuvaa yhdessä Marko Tallin kanssa. Ohjaajaksi on kiinnitetty suositun Selänne-dokumentin ohjannut Jukka-Pekka Siili. Käsikirjoitusta työstää parhaillaan pääkäsikirjoittajana Joona Tena, jonka viimeaikaisia ohjaustöitä ovat televisiosarjat Syke ja Roba.Käsikirjoittaja Tena lupailee emotionaalista ja riemukasta elokuvaa vaikeuksien voittamisesta.”Pitää muistaa, että silloin elettiin lama-aikaa ja sitten jääkiekosta tuli tällainen ihmisiä yhdistävä tapaus. Sillä voitolla oli enemmän sosiaalisia vaikutuksia, se oli enemmän kuin vain muutama ihminen sohimassa kumilätkää jossain. Tulen varmaan lopunikäni muistamaan missä olin silloin kun se ottelu pelattiin”, käsikirjoittaja Tena kertoo.Elokuvantekijät eivät halua paljastaa, ketkä jääkiekkopersoonat elokuvassa nousevat keskeiseen rooliin.Todennäköistä on että isossa roolissa on ainakin valmentaja Curt Lindström. Joukkueen tärkeitä pelaajia olivat muun muassa Saku Koivu, Ville Peltonen ja Timo Jutila.Onko kultajoukkueen kapteenina toiminut Timo Jutila yksi elokuvan keskeisistä henkilöistä?Käsikirjoittaja Tena ei halua kertoa henkilöistä tarkemmin. Keskeneräinen käsikirjoitus on vielä kommentointikierroksella ja tarinaan voi tulla isojakin muutoksia.”Kaikki kansan tuntemat hahmot tulevat vilahtelemaan isommassa tai pienemmässä roolissa”, Tena sanoo.Entä valmentaja Lindström?”Myös hän. Elokuvassa ollaan Tukholmassa osan aikaa.””Haemme kuitenkin tarinallisempia näkökulmia, tämä ei ole mikään Miracle on Ice tai Mahtiankat (Hollywoodin jääkiekkoelokuvia molemmat). Haemme draamaa kulisseista, koska kaikki tietävät miten siinä matsissa käy.”Jääkiekkoaiheista suuren yleisön elokuvaa on viritelty tuotantoyhtiö Yellow Film & Tv:ssä pitkään. Sama yhtiö valmisti vuonna 2013 valmistuneen dokumenttielokuvan Teemu Selänteestä. ”Sen jälkeen mietimme, onko jääkiekkoaiheista tarinaa, josta voisi tehdä fiktioelokuvan tehdä. Jossain vaiheessa ymmärsimme että suurin tarina on tuo maailmanmestaruus vuonna 1995. Sitten keksimme että kerromme sen monena tarinana, jolloin saamme riittävän monipuolisen näkökulman”, tuottaja Hentula kertoo.Tuottaja Hentula ja käsikirjoittaja Tena korostavat molemmat sitä, miten lähes kaikki suomalaiset muistavat, mitä tekivät tuona sunnuntaina 7. toukokuuta 1995.Toisin kuin monet muut, elokuvantekijät eivät itse päässeet seuraamaan ottelua suorana televisiosta eikä radiosta. Tena ja Hentula ovat opiskelukavereita, jotka olivat tuona sunnuntaina kuvaamassa oppilaselokuvaa Kellokoskella. Kuvauksia ei voinut perua.”Olimme työryhmän kanssa sopineet että jokainen ottaa sen pelin nauhalle eikä kuuntele radiota. Palattiin illalla kuvauksista, ja Pasilan aseman kohdalle päästiin, kun tuli ensimmäinen auto vastaan Suomen lippu ulkona. Siitä lähdettiin sitten suoraan Havis Amandalle ja päästiin kokemaan se juhlahumu. Ihmiset juoksivat alasti, juhlivat, olivat yhtä”, tuottaja Hentula sanoo.”Olin siihen mennessä nähnyt kaikki Suomen MM-pelit aina suorana televisiosta. Tämä oli ensimmäinen, jota en nähnyt. Katkeran suloinen tilanne”, käsikirjoittaja Tena kertoo.


Anemonen tekeleet: Talviliikuntaa\nMaca 12. maaliskuuta 2014 klo 22.03\nHilkka 12. maaliskuuta 2014 klo 23.47\nTosi kiva talvinen kortti :-)) Onhan sinullakin noita stansseja näköjään joka lähtöön. Köhi nyt sit yskä pois, paranemista vaan :-D\nVilimarika 13. maaliskuuta 2014 klo 1.03\nTämä on monella tapaa mielenkiintoinen kortti. Kaunis, moninainen ja kekselijäs. Itsellänikin on noita samoja stansseja osittain, joten uteliaana katson esim. Havuoksaa jne. :)\nOnnea arvontaan ja kiitos mukaan tulosta inspikseen!


Vakuutusturva - Koulutuskeskus Salpaus\nSalpaus > Aikuiset > Aikuisopiskelijana Salpauksessa > Vakuutusturva\nLakisääteinen vakuutus kattaa käytännön harjoittelussa sattuneet tapaturmat. Jos opiskelija saa palkkaa työssäoppimispaikastaan, hän kuuluu ko. yrityksen lakisääteisen tapaturmavakuutuksen piiriin.\nRyhmätapaturmavakuutus kattaa tapaturmat mm. varsinaisella kouluajalla, tauoilla, opetussuunnitelman mukaisissa urheilusuorituksissa sekä koulumatkoilla vakuutusehtojen mukaan.\nVakuutus kattaa työssäoppijan toiminnasta aiheutuvan äkillisen ja ennalta arvaamattoman vahingon, jonka kohteena on harjoitteluyrityksen oma tai sen hallussa oleva muu omaisuus.\nVakuutus on voimassa kaikkialla maailmassa. Vakuutus on toissijainen eli työssäoppimispaikan vakuutusturva tarkastetaan ensin.\nOpiskelijan on noudatettava työpaikalla huolellisuutta, sillä vakuutukset eivät korvaa huolimattomuudesta johtuvia vahinkoja. Vakuutukset eivät myöskään korvaa vahinkoja, mikäli opiskelija on ollut päihteiden vaikutuksen alainen.\nVakuutus kattaa ulkomaille työharjoitteluun tai opiskelemaan menevän opiskelijan matkat. Opiskelijan kannattaa ottaa myös oma matkavakuutus, jos aikoo liikkua kohdemaassa tai -alueella opiskeluun liittymättömillä matkoilla, joita oppilaitoksen vakuutus ei kata. Ryhmämatkavakuutuksessa matkatavarat on vakuutettu 505 euroon asti, ja matkustajaosaan sisältyvät hoitokulut sekä korvaukset lääketieteellisestä haitasta tai kuolemasta vakuutusehtojen mukaan.\nOppisopimuskoulutuksessa olevat opiskelijat\nOppisopimuskoulutuksessa olevat opiskelijat kuuluvat työnantajan lakisääteisen tapaturmavakuutuksen piiriin. Tietopuolisten opintojen aikana opiskelijat kuuluvat oppilaitoksen vakuutuksen piiriin, mikäli työnantaja ei maksa tietopuolisten opintojen ajalta palkkaa.\nTyövoimakoulutuksessa olevat opiskelijat\nTyövoimakoulutuksessa olevien opiskelijoiden lakisääteinen tapaturmavakuutus kattaa tapaturmat koulutuksen aikana ja koulumatkalla tapaturmavakuutuslain mukaan. Vakuutusasioissa ota yhteyttä opintosihteeriin.


Tämä tietosuojaseloste toimii Yksityisyysehtonamme koskien henkilötietojesi tietosuojaa (”Tietosuojaseloste”) ja kuvaa kuinka Luxreaders (”Luxreaders”, ”me”) keräämme ja käytämme sinua koskevia tietoja.\nTämä tietosuojaseloste koskee tietoja, joita annat meille sekä tietoja joita keräämmewww.luxreaders.fi sivun kautta (”sivusto”).\nLuxreaders on henkilötietojesi vastaanottajana Henkilötietojesi Käsittelijä. Kaikki yhteydenotot Luxreaders:n kanssa tulee tapahtua kappaleessa 8. kuvatulla tavalla.\nHENKILÖTIETOJESI KERÄÄMINEN LUXREADERS:N TOIMESTA\nMitä tietoja keräämme sinusta ja mihin tarkoitukseen?\nSelatessasi sivustolla keräämme automaattisesti tietoja sinusta, esim. mitä selainta käytät, mitä tuotteita etsit, IP-osoitteesi sekä tietoja tietokoneestasi taikka muusta laitteestasi, jonka tarkoituksena on optimoida sivustolla tapahtuvia konversioita, parantaa niitä sekä käyttää tietoja markkinoinnin kohdennus tarkoituksiin.\nOstaessasi tuotteen sivustolta keräämme sinusta tietoja, esim. nimesi, katuosoitteesi, sähköpostiosoitteesi, puhelinnumerosi, tietoja siitä mitä tuotteita ostat taikka oletko palauttanut tuotteita, sillä tarkoituksella että voimme toimittaa tuotteet sinulle ja toimiaksemme tilinpidollisten määräysten mukaan.\nLuodessasi Luxreaders käyttäjäprofiilin taikka tehdessäsi ostoksen, voit antaa suostumuksen Luxreaders:lle, että saamme lähettää sinulle markkinointi sähköposteja. Voit vaihtaa mielesi koska vain kirjautumalla sisään käyttäjäprofiiliisi, taikka klikkaamalla tilauksen peruutus nappulaa vastaanottamasi sähköpostin alalaidasta.\nTietojen kerääminen, kuten kohdassa 2.1.1 kuvastetaan, on välttämätöntä omien tarpeidemme ylläpitämiseen voidaksemme parantaa sivuston käytettävyyttä sekä rakennetta ja voidaksemme tarjota asiaankuuluvia tarjouksia.\nTietojen kerääminen, kuten kohdassa 2.1.2 kuvastetaan, on välttämätöntä voidaksemme täyttää oman osamme kanssasi sopimista sopimuksista.\nULKOISTEN TIETOJENKÄSITTELIJÖIDEN KÄYTTÖ\nKäytämme ulkopuolisia yhtiöitä voidaksemme suorittaa teknisiä operaatioita sivustolla. Esim. yhtiöt voivat auttaa meitä markkinoinnin kohdentamisessa ml. uudellenmarkkinoinnissa, ja sivuston parantamisessa ja tuotearviointiemme näyttämistä varten. Nämä yritykset ovat tietojenkäsittelijöitä ja ovat velvoitettuja noudattamaan ohjeitamme käsitellessään tietoja joista me olemme vastuussa. Tietojenkäsittelijät eivät saa käyttää tietoja mihinkään muuhun tarkoitukseen kuin mitä on sovittu meidän kanssamme ja tietojenkäsittelyn on oltava luottamuksellista.\nYksi tietojenkäsittelijöistä, Google Analytics (Google Inc.) sijaitsee USA:ssa, (suom. Amerikan Yhdysvallat. Tiedonsiirron turvallisuutta koskevat tarvittavat takeet on tehty EU:n ja Yhdysvaltojen välisen Privacy Shield –tietosuojajärjestely sertifikaatin mukaisesti. Kopio sertifikaatista löytyy osoitteesta https://www.privacyshield.gov/participant?id=a2zt000000001L5AAI\nHenkilötietojesi käsittelyn läpinäkyvyyden vuoksi, meidän on tietojenkäsittelijänä ilmoitettava oikeuksistasi.\nOikeus saada pääsy omiin tietoihin\nSinulla on oikeus, minä hetkenä hyvänsä, lähettää meille kirjallinen pyyntö saada tietoja meiltä, mitä tietoja olemme tallentaneet sinusta, mitä tarkoitusta varten tiedot on kerätty, mihinkä henkilötietokategoriaan tieto kuuluu, sekä kenelle tietoja voidaan lähettää (mikäli tietoja lähetetään ollenkaan), että kuinka tieto taikka tiedot kerättiin.\nOikeus tietojen oikaisuun\nSinulla on oikeus saada epätarkat taikka virheelliset henkilötiedot muutettua taikka oikaistua meidän toimestamme. Mikäli huomaat virheitä tiedoissasi joita olemme keränneet sinusta, niin rohkaisemme ottamaan yhteyttä meihin saadaksesi tiedot korjattua oikeellisiksi./li>\nSinulla on mahdollisuus muuttaa kaikkia tietoja, joita olemme keränneet sinusta asiakasklubiimme kirjautumisen yhteydessä, kirjautumalla sisälle käyttäjäprofiilisii.\nEräissä tapauksissa, sinulla on oikeus saada kaikki sinua koskevat henkilötiedot poistettua meidän toimestamme, mikäli esim. muutat suostumuksesi asiakasklubiimme rekisteröitymisestä. Mikäli tietoja tarvitaan tilinpidollisten vastuidemme suorittamiseksi taikka täyttämiseksi jne., niin emme ole velvoitettuja poistamaan henkilötietojasi.\nSinulla on oikeus tietyissä tilanteissa rajoittaa tietojesi käsittelyä niin, että henkilötietojasi voidaan vain varastoida eikä käsitellä, esim. mikäli ilmoitat että käsittelemämme tieto on virheellistä taikka epätarkkaa.\nSinulla on oikeus vastaanottaa meille lähettämäsi sinua koskevat henkilötiedot, yleisesti käytetyssä koneluettavassa muodossa ja sinulla on oikeus välittää ko. tiedot toiselle tietojenkäsittelijälle, kerätessämme tietoja sinusta seuraavassa yhteydessä:\n- Teet ostoksen kauttamme, katso kohta 2.1.2.\nSinulla on oikeus vastustaa henkilötietojesi tietojenkäsittelyä minä hetkenä hyvänsä, perustellen sitä erityisellä tilanteellasi, jotka olemme keränneet parantaaksemme sivustomme rakennetta ja funktionaalisuutta. Katso kohta 2.1.1.\nMikäli vastustat käsittelyä, emme saa enää käsitellä henkilötietojasi ellemme voi antaa kelpaavaa laillista syytä pidennetystä käsittelyajasta.\nSinulla on minä hetkenä hyvänsä oikeus lähettää valitus valvontaviranomaiselle Tietosuojavaltuutetun toimistoon henkilötietojesi käsittelystä.\nMikäli et käytä sivustoamme 1 vuoden ajanjakson aikana, poistamme automaattisesti sinusta keräämämme tiedot, noudattaen kuitenkin lainsäädäntöjä jotka vaativat tiettyjen tietojen säilyttämistä, joissa tapauksissa voimme säilyttää henkilötietojasi pidennetyn ajanjakson ajan, ml. tilinpitoa koskevat lait (5 vuotta tilivuoden alusta) sekä kuluttajansuojalaki (2 vuotta takuuasioita varten).\nKaikki tiedot, jotka olet antanut meille markkinointi-, uutis-, sekä tavallisen kirjeidemme, että tekstiviesti tilaussuostumuksen yhteydessä, tuhotaan sillä hetkellä kun perut suostumuksesi, ellei pidennetty käsittely ole oikeutettua, katso kappale 2.\nOlemme tehneet sopivia teknologisia että yritysrakenteellisia turvatoimenpiteitä taataksemme ettei henkilötietojasi tuhota, kadoteta, muuteta taikka huononneta vahingollisesti taikka laittomasti, sekä ettei tiedot pääse valtuuttamattomille osapuolille taikka hyväksikäytetä millään tavalla.\nVain ne työntekijät, joilla on perusteltu syy päästä käsiksi henkilötietoihisi täyttääkseen työtehtävänsä, pääsevät käsiksi henkilötietoihisi.\nLuxreaders käyttää evästeitä antaakseen käyttäjilleen parhaimman mahdollisen käyttökokemuksen sivustolla. Eväste on tiedosto joka tallennetaan selaimeesi käyttämälläsi laitteella ja joka sisältää niitä tietoja, jotka sivusto kerää ko. Evästetiedostoon. Lue lisää evästeiden käytännöstä\nLuxreaders on Luxreaders.fi sivuston kaikkien sivuston kautta kerättyjen henkilötietojen tietojenkäsittelijä.\nMikäli sinulla on kysymyksiä taikka kommentteja tätä Tietosuojaselostetta taikka Yksityisyysehtojamme koskien, niin ota yhteyttä alla olevien tietojen mukaisesti:\n3520 Farum, Tanska\nVoimme minä hetkenä hyvänsä tehdä oikeutettuja muutoksia tietosuojaselosteeseemme. Mikäli tietosuojaselosteeseen tehdään muutoksia, niin saat ilmoituksen muutoksista käydessäsi seuraavan kerran Luxreaders sivustolla.\nMikäli et hyväksy uutta tietosuojaselostetta, poistat oikeutesi käyttää sivustoa ja henkilötietosi tullaan poistamaan.


Verkostojen laajuus on paras innovaatio - ICG - FI\nVerkostojen laajuus on paras innovaatio\n– Ja uudistumiskyvyn ennusmerkki! – 365 tapaa kehittää innovaatiokulttuuria\n171 ”Miesmuisti” ei ole kovinkaan pitkä – joten luo sen tueksi selailtava ideapankki.\nIdeatyöpajoja toteutettaessa havaitsemme usein nousevan esille ideoita ja ajatuksia, joita on käsitelty jo monissa aiemmissa työpajoissa. Harmillisen usein ideoita, joille ei ole työskentelyn tavoitteiden kannalta välitöntä käyttöä, ei dokumentoida käyttökelpoisella tavalla. Ne ”huonot” ja kuopatut ideat saattavat myös osoittautua tilanteiden yllättäen muuttuessa avaimiksi uusiin ratkaisuihin. Aivan helppoa tapaa kaiken materiaalin löytämiseen sitä tarvittaessa ei ole, mutta hyvällä itsekurilla koottava ideapankki on usein osoittautunut vaivan arvoiseksi. Menetelmiä ja työkaluja ideapankin toteutukseen on monia. Oman kokemuksemme pohjalla eräs kokeilemisen arvoinen alusta on Orchidea.\n172 Kierrä kilpailijasi ständit messuilla – avoimesti ja avoimella mielellä!\nPekka Rintala toimi osakkaana ja organisaatioiden innovaatio- ja uudistumiskyvyn konsulttina Innotiimi-ICG:llä vuoteen 2017 asti.


USA:n GP Texasissa Austinissa. 22-24.10.2021. Angloamerikkalaisen kaksoismaailmanvallan toinen osapuoli. Onko cowboyt ja tomahawkit vauhdissa🤠🐎🪓🏹 | Sivu 7 | F1-Forum\nEnsimmäinen Edellinen 7 / 19\nHamilton ja Verstappen olivat ilmeisesti aloittamassa nopean kierroksen samaan aikaan ja tulivat rinnan viimeiseen mutkaan, missä sisäpuolelle jäänyt Hamilton ei antanut tilaa vaan pakotti Maxin ulos radalta. Verstappen jatkoi rinta rinnan ajamista suoran läpi ensimmäiseen mutkaan, minkä jälkeen hän näytti keskaria ja kommentoi radioon että "typerä idiootti". Tämä siis toisten harkkojen alkupuolella\nTunteet käyvät kuumina jo harkoissa\nTäytyy ihmetellä, että miksi Bottas saa jatkuvasti näitä lähtöruuturangaistuksia, mutta Hamiltonin moottori taas kestää.\nVastaus on että Bottas on tallin kakkoskuski ja saa enemmän epäluotettavampia osia autoonsa kuin herra Hamilton.\nHyvä tietää, että Mersu tekee erikseen luotettavat ja epäluotettavat moottorit.\nReaktiot: harzi, BJohnson, ikuinen kakkonen ja 1 muu jäsen\nJa kaikista epäluotettavimmat moottorit tehdään luonnollisesti asiakastalleille... eiku siis Bottakselle.\nOlisiko Bottaksen #moottorigatessa kyse siitä että otetaan nyt käyttöön mahdollisimman monta mottia Mersun vahvoilla radoilla. Sitten loppukisoissa Red Bullin vahvoilla radoilla Bottaksella olisi tuoreita ja vähän ajettuja motteja käytössä viemään Verstappenilta pisteitä? Mersun "moottorihuolet"...\nReaktiot: ouzei ja Muucconen\nEn ihmettelisi, jos tuolla kaikesta valvonnasta huolimatta olisi joku keino käytössä jolla Hamiltonille onnistutaan kelkkomaan ne luotettavammat moottorit.\nToisaalta, voisiko taustalla olla jopa joku taktikointi että jos Bottaksella havaitaan joku pienikin heikkous, tai vaikka ei havaittaisikaan tälle otetaan uusia moottoreita että tämä pystyisi takaamaan Mersulle kaksoisvoittoja lopuissa kisoissa, kun voidaan ajaa suuremmalla rasituksella.\nNo kaikki ei ymmärrä lajia niin hyvin kuin keskiverto forumisti. Annetaan tilaa pojan vähän foliohattuilla.\nTässä tuo mainitsemasi tilanne näkyy\nAlonsolla oli hieman ohjelmaa toisissa harjoituksissa\nHamiltonilta nyt on tunnetusti nähty näitä "henkisiä pelejä" täysin turhissa paikoissa. Kuten esim. Brasilian 2007 aika-ajossa, jossa ihan tietoisesti häiritsi Kimin kierrosta toisen sektorin alussa.\nNiin no, onko nuo nyt ihan turhia? Voi niillä vaikutusta olla. Kyllä Maxiakin vähän nyppi, kun punaista mattoa ei kaikki rullaakaan eteen.\nHenkiset pelit eivät koskaan ole turhia kun taistellaan mestaruudesta. Tälläisiä lisää että saadaan kavereiden välille kunnon gladiaattorimeininki.\nMax ei ainakaan omasta näkökulmastani ole muutenkaan kaikista viilipyttymäisin kaveri ja ajelee hieman tyhmästi. Juuri tuo että olettaa että kaikki levittävät punaista mattoa eteen ja väistävät kun hän tekee liikkeensä (alkukauden kisoissa Ham väisti, Silverstonessa kumpikaan ei väistänyt ja kummallakaan ei mielestäni ollut velvollisuutta, Monzassa Tapin olisi kuulunut väistää ja Ham ei antanut periksi). Koko ikänsä kuitenkin ollut golden boy ja kaikki annettu anteeksi, eikä ole voinut oikeasti Mersua haastaa aiemmin, niin sieltäkin annettu hänelle tilaa. Nyt tilanne toinen ja häntä vastaan ajetaan oikeasti kilpaa, eikä pää kestä. Ricciardon kanssa oli jo samoja merkkejä ja RB:n ottaessa Maxin puolen, Ricciardo nosti kytkintä tallista.\nItse toivon että Max vielä kolaroi muutaman kerran tällä kaudella, menettää mestaruuden niiden seurauksena. Miettii talven ajan asioita, kasvaa henkisesti ja tulevaisuudessa nähdään tasapainoisempi Max Verstappen radalla. Jos nyt onnistuu viemään mestaruuden, tuo asennevamma saattaa pahentua ja se ei mielestäni ole formuloille hyväksi. Se että Maxille ei ole annettu kunnon rangaistusta ja sen puolustelu mestaruustaistolla on naurettavaa, ihan samalla tyylillä se vaikuttaa taisteluun että toisen ei tarvitse ajaa sääntökirjan mukaan.\nPää ei kestä kun johtaa sarjaa? Ok. Ilmeisesti Silverstonen tuomaristo näki kuitenkin asian toisin kuin sinä ja antoi Hamiltonille rangaistuksen, joka oli kuitenkin tapahtumiin nähden varsin köykäinen. Tuo Ricciardo-vertailu on turhaa, sillä tuolloin Max ei muutenkaan ollut vielä sillä tasolla millä nykyään. Max Verstappen on parasta, mitä lajille on tapahtunut vuosikausiin. Tuo Mersun sadistinen ylivalta on tässä se, joka lajille ei ole hyväksi.\nReaktiot: Antti--91 ja Demon Hiili\nMielenkiintoinen taistelupari kyllä tämä Hamilton vs Verstappen. Tulta ja Tappuraa kummatkin


Pääkirjoitus: Häkkänen on yhä suosikki Orpon seuraajaksi - Itä-Savo\nJulkaistu 7.9.2020 17:19\nKokoomus haki viikonlopulla puoluekokouksessaan suuntaa lähiaikojen oppositiopolitiikalle ja tulevaisuuden henkilövalinnoille. Puolue etsii oppositiopolitiikkaansa nyt selvästi aiempaa kovempaa voimaa ja terävyyttä. Koventuvalla verbaliikalla kokoomus haluaa haastaa hallituksen lisäksi toisen pääoppositiopuolueen perussuomalaiset.\nIdeologisesti kokoomus nosti viikonlopun puheissa kärkeen talouden ja työllisyyden. Ne ovat puolueelle tutun turvallisia teemoja. Silti puheenjohtajana jatkava Petteri Orpo viljeli puheessaan normaalia synkempää taloudenkuvaa. Velkaantuminen ja massairtisanomiset ovat asioita, joilla kokoomus varoittelee kansalaisia ja piikittelee hallitusta.\nIdeologisesti kokoomus ei siis yllättänyt. Suurempi huomio kiinnittyykin nyt siihen, mitä kokoomus tekee kahden vuoden kuluttua. Petteri Orpo ei saanut vastaehdokkaita. Se ei kerro koko totuutta kokoomuksen kannattajakunnan tyytyväisyydestä. Enemmänkin se kertoo siitä, että seuraavaa vaihdetta puolue hakee tietoisesti vasta kahden vuoden kuluttua, eduskuntavaalien alla tuorein voimin.\nHäkkänen olisi halutessaan voinut haastaa Orpon jo nyt. Puheenjohtajaehdokkaaksi kosijoita oven takana on taatusti riittänyt. Elämäntilanne pienen tyttären isänä ei kuitenkaan ollut hänen mielestään otollisin.\nLisäksi Häkkänen osaa laskelmoida, että kahden vuoden kuluttua on parempi aika puheenjohtajavaihdokseen kuin nyt. Silloin suurimman puolueen asemaa tukevasti nyt pitävän SDP:n puheenjohtajan Sanna Marinin kuherruskuukaudet ovat auttamattomasti takana. Lisäksi Suomi on joka tapauksessa tuolloin selvästi nykyistä enemmän velkaantunut. Julkisen talouden tila synnyttää silloin kamreerin kokoisen aukon. Siihen huutoon Häkkänen vastaa hyvin.


« : 18.03.10 - klo:18:41 »\nYellow Light of Death eli YLOD, tuo PS3:n RROD-vastine, vaikuttaisi olevan yhä useampien pleikkarikolmosten syöpä. Xbox 360:n Red Ring of Deathin tavoin myös Yellow Light of Deathin syypäänä on laitteistovika. YLOD:n saaneelle konsolille ei voi tehdä mitään muuta järkevää ja terveellistä kuin lähettää huoltoon. Mikäli takuuta ei ole, huolto maksaa useampia satoja euroja.\nTänään saimme suruksemme kuulla, että Jontun pleikkari lasahti kesken FFXIII:n viimeisen pomon ja vilkuttaa nyt YLODia. Onko kukaan muu kärsinyt samasta ongelmasta? Olisiko kenelläkään antaa mitään hax-vinkkejä Jontulle? Boksillehan oli joku hassu pyyhetemppu, jolla RROD:n sai ainakin väliaikaisesti pois.\nVs: Yellow Light of Death\n« Vastaus #1 : 18.03.10 - klo:18:49 »\nNyt tuli traumoi! Sony failannut...\nNoh, googletin teille apua!\nKattelin vähä tota... En oo varma onks toi kui helppoo...\n« Vastaus #2 : 18.03.10 - klo:18:50 »\nLainaus käyttäjältä: Osiris - 18.03.10 - klo:18:41\nBoksillehan oli joku hassu pyyhetemppu, jolla RROD:n sai ainakin väliaikaisesti pois.\nJoka mahdollisesti hajottaa konsolin vielä pahemmin, jos sitä yrittää käyttää korjauskeinona.\nVanha kovalevy PS3:sta pois, ja hankkii uuden PS3:n ja laittaa sen kovon sinne sisälle. En kummempaa ratkaisua keksi.\nVanhalle hyvälle ystävälleni PS3:lleni RIP you buddy!\nOlen viettänyt niin upeita hetkiä tämän kauniin konsolini kanssa niin pienenä kuin näin isompana poikanakin. Kurjuuksien kurjuutta tätä voi sanoa! Varsinkin kun movet ja kaikki tulossa, jos ei mikään korvaa niin ei tuu uutta PS3:a taloon. Huoh...FFXIII:täkään en saa konsolin sisältä pois. Manaan sonyn jos eivät sitäkään korvaa.. Sanat eivät riitä kuvaamaan tätä surua! ((\nIroniaa tässä herättää se että Ps3 pasahti juuri tänään kun katoin sen Sonyn dissaus mainoksen Q_Q\n« Vastaus #4 : 19.03.10 - klo:14:40 »\nRIP Jontun PS3.\n« Vastaus #5 : 19.03.10 - klo:19:48 »\nPS3:ssa on juurikin kelkaton levyasema.


Ympäristöpääkaupunki Lahti pilotoi ekologista kompensaatiota ensimmäisenä kaupunkina Suomessa - Lahti\n17.11.2021 klo 10:30\nYmpäristöpääkaupunki Lahti pilotoi ekologista kompensaatiota ensimmäisenä kaupunkina Suomessa\nEkologisen kompensaation pilotissa Kytölä II -pientaloalueen rakentamisen aiheuttamaa luontoheikennystä kompensoidaan säilyttämällä Alvojärven alueen rantametsää. Lahden kaupungin ekologinen kompensaatiohanke on ensimmäinen, jossa kunta hyvittää taloudellisen toiminnan aiheuttamaa luontoheikennystä parantamalla luonnon tilaa toisaalla.\nEkologinen kompensaatio tarjoaa kunnille ja yrityksille uuden keinon vähentää ja ehkäistä luontokatoa, jota väistämättä syntyy rakentamisen, liikenneväylien avaamisen ja muun luontoa muuttavan toiminnan myötä.\n– Luonnon monimuotoisuuden tila heikkenee huolestuttavasti koko ajan. Euroopan ympäristöpääkaupunkina Lahti kantaa vastuuta luontokadon ja ilmastonmuutoksen pysäyttämisestä. Kompensaatiohankkeen seurauksena voimme hyvittää rakentamisesta aiheutuvan luonnon monimuotoisuuden heikkenemisen säilyttämällä monimuotoisuudeltaan arvokasta luontoa toisaalla, sanoo Lahden kaupunginjohtaja Pekka Timonen.\nEkologisen kompensaation pilotointi toteutetaan Lahden kaupungin ja Koneen säätiön rahoittaman EKOTEKO-hankkeen yhteistyönä. EKOTEKO-hankkeessa ovat mukana Helsingin yliopisto, Suomen ympäristökeskus SYKE ja Akordi.\nLuontoarvoiltaan arvokas Alvojärven rantametsä säilyy kompensaation ansiosta\nLuonnon monimuotoisuudeltaan heikentyvä Kytölä II -alue sijaitsee neljän kilometrin päässä Lahden keskustasta. Alueelle on kaavoitettu pientaloalue, jonka rakentaminen on jo käynnistynyt. Rakentamisen alle on jäänyt puronvarren metsää, joka on ollut luonteeltaan metsitettyä peltomaata ja kasvillisuudeltaan rehevää.\nKompensoitava alue Alvojärven rantametsä on säästynyt metsätaloustoimilta ja sen puusto on monimuotoista ja vanhaa. Hankkeessa Alvojärven rantametsä säilytetään ja alue liitetään osaksi Lahden kaupungin valmisteilla olevaa luonnonsuojeluohjelmaa. Lopullinen suojeluprosessi ratkeaa myöhemmin poliittisen päätöksenteon kautta.\nLahden pilotissa heikennyksen ja hyvityksen määrittämisen perustana on arvio luontotyyppien luonnontilaisuudesta. Laskennassa on arvioitu sekä elinympäristön tilaa suhteessa luonnontilaan nykyhetkellä että pitkän aikavälin ekologisia muutoksia.\n– Rakentamisen aiheuttamat heikennykset arvioitiin laskemalla, mikä metsien luontoarvo olisi ollut, jos ne olisivat säilyneet metsätalousmetsänä koko tarkastelujakson. Hyvityskohteesta arvioitiin tämän hetken tila sekä ajan myötä kertyvät luontohyödyt. Saadulle hyödylle tehtiin myös aikadiskonttaus, joka antaa suuremman painoarvon lähempänä nykyhetkeä saatavalle hyödylle suhteessa tulevaisuuden hyödylle, kuvailee tutkija Peter Kullberg Suomen ympäristökeskuksesta.\nEkologisen kompensaation pilottihanke tuo työkaluja kunnille ja yrityksille\nLuonnon monimuotoisuus ja sen tarjoamat ekosysteemipalvelut ovat välttämättömiä ihmisen hyvinvoinnille ja terveydelle. Toimivat kompensaatiot ohjaavat minimoimaan luontomenetykset ja tuovat keinoja ihmisen aiheuttamien väistämättömien monimuotoisuuden heikennysten hyvittämiseen.\n– Ekologiset kompensaatiot tuovat pilaaja maksaa –periaatteen luontokadon hillitsemiseen samalla tapaa kuin saastuttaja maksaa –periaate ohjaa päästöjen vähentämiseen, kuvaa Helsingin yliopiston ympäristöekonomian professori ja Suomen ilmastopaneelin puheenjohtaja Markku Ollikainen.\nEkologinen kompensaatio tarjoaa kunnille ja yrityksille uuden keinon vähentää ja ehkäistä luontokatoa, jota väistämättä syntyy rakentamiseen, liikenneväylien avaamisen ja muun luontoa muuttavan toiminnan myötä.\nEkologisella kompensaatiolla tarkoitetaan menettelyä, jolla taloudellisen toiminnan johdosta luonnon monimuotoisuudelle aiheutettu haitta hyvitetään parantamalla elinympäristön tilaa toisaalla. Monimuotoisuuden lisääminen voi olla esimerkiksi heikennetyn elinympäristön kunnostamista tai uhanalaisten, harvinaisten tai ekosysteemin kannalta tärkeiden lajien elinolosuhteiden parantamista. Onnistuneesti toteutettuna ekologinen kompensaatio tuottaa mitattavissa olevan hyödyn luonnon monimuotoisuudelle ja auttaa rajoittamaan taloudellisesta toiminnasta aiheutuvat luontoheikennykset mahdollisimman vähäisiksi.\nLahden kompensaatiopilotissa kokeillaan kuinka ekologinen kompensaatio voidaan toteuttaa kaupunkiympäristössä. Lahden kaupunki kompensoi Kytölä II -alueen rakentamisesta aiheutuvan luontoheikennyksen. Hyvityskohteeksi on valittu luontoarvoiltaan erittäin korkeatasoinen alue, Alvojärven ja Kukkasjoen rantametsä, jonka monimuotoisuusarvojen säilyminen varmistetaan.\nLahden kompensaatiopilotin tutkimusyhteistyökumppani on Koneen säätiön rahoittama EKOTEKO-hanke.\nHeikennyksen ja hyvityksen määritykseen on erilaisia laskentamenetelmiä, jotka perustuvat ekologisen laadun ja pinta-alan yhdistelmiin kuten habitaattihehtaari. Suomessa kompensaatioiden laskentaa on kehitetty elinympäristön luonnontilaa kuvaavan ns. ELITE-indeksin pohjalta.\nKompensaation toteutuksessa joudutaan tekemään harkinnanvaraisia valintoja ja lisäksi kompensaation onnistumiseen liittyy monia epävarmuuksia, kuten hyvityskohteen kunnostamisen onnistuminen. Epävarmuuksia voidaan vähentää hyvityskertoimilla, joiden tulisi olla sitä suurempia, mitä suurempaa epävarmuus on. Käytännössä mitä suurempia epävarmuuksia ja joustoja kompensaation toteutuksessa on, sitä suurempi tulisi hyvityksen olla.\nYmpäristöekonomian professori, Helsingin yliopisto\nSuomen ilmastopaneelin puheenjohtaja\np. 0294 158 065\np. 0295 251 779\nYmpäristövuosi kantaa kauas – jatkuvuus varmistetaan sinnikkäällä työllä 25.5.2022\nRadiomäen esteettömän näköalapaikan rakentaminen alkaa kesäkuussa 25.5.2022\nSivistyslautakunta päätti henkilövalinnoista sekä Villähteen ja Erstan koulujen hallinnollisesta yhdistymisestä 25.5.2022\nKuntakokeilun uusi Alkupalvelu-tiimi auttaa työnhaun alkuvaiheessa 25.5.2022\nPelicansin pelaajat istuttivat puita lahtelaisten päiväkotien ja koulujen pihoille 25.5.2022\n#OmaLahti -osallistuvasta budjetoinnista säännöllinen asukasosallisuuden toimintamuoto Lahdessa  24.5.2022\nLahden ennakkoväkiluku huhtikuun 2022 lopussa 120 018 24.5.2022\nLauneen päiväkoti on Lahden viides Vihreä lippu -päiväkoti 24.5.2022\nPitkäaikaistyöttömyys kääntynyt laskuun 24.5.2022\nLahden monet vahvuudet vakuuttivat Fazerin – Makeistehtaan vaikutus heijastuisi laajasti Lahden seudulle 24.5.2022\nKaupunginvaltuuston päätökset 23.5. 24.5.2022\nNuorisopalveluiden Psykososiaalinen tuki Domino täyttää 20 vuotta 23.5.2022\nLahden maauimala avataan tiistaina 24.5. 23.5.2022\nAkateeminen juhlakulkue ja kaksi uutta maisteriohjelmaa – LUT-yliopisto näkyy ja kuuluu vahvasti Lahdessa 23.5.2022\nFazer valitsi Lahden – Uutta makeistehdasta suunnitellaan näkyvälle paikalle Pippo-Kujalaan 23.5.2022\n30-vuotias Lanu-puisto on täynnä tapahtumia 23.5.2022\nSammonkadun avustuskeskuksen toiminta jatkuu kesäkuun alusta 20.5.2022\nLahti Prideä vietetään 23.-29.5. – tarjolla monipuolista ohjelmaa kaikille kaupunkilaisille 20.5.2022\nMukkulassa julkistetaan uusi ympäristötaideteos 20.5.2022\nMetsätyöpisteet avautuivat jälleen Lahden luonnossa – uudet pisteet Mukkulaan ja Launeelle 20.5.2022


Näyttö liian kirkas - Windows 10 - Suomi24 Keskustelut\nNäyttö liian kirkas\nSama ongelma kuin tässä threadissa. Itsellä ongelma alkoi joskus 2019 päivityksestä.\nKaikki ajurit uusia, kaikki osat uusia, näyttökin uusi mutta kuva aivan liian kirkas.\nLuulen että kuva signaali on säädetty mustille silmille sopivaksi. Kuten useimmat tietää tummien ja vaaleiden silmien värinkäsittelyssä on suuria eroja. Tummat silmät kestäå enemmän kirkkaita värejä ja huomaa niissä paremmin vivahde eroja, vaaleat sinisilmät taas on pohjolan omoissa päinvastoin huomaten paremmin pimeän vivahteita.\nAiemmin tietokoneet oli kalibroitu sopivaksi myäs omaan käyttääni. Miksei voi olla vaihtoehtoa molemmiöle silmätyypeille? Raivostuttavaa våhemmistä sinisilmäisten syrjintää.\nOletko kokeillut säätää näytön kirkkautta näytön omista nappuloista, eli ei siis Windowsin asetuksista?


Testissä Woodlander Ribe – kahden hengen kupoliteltta - Retkipaikka\nKoska kotikylässäni ei ole Erätukkua, joutuu myymälään etsiytymään isompaan kaupunkiin. Näillä retkillä saattaa kuuleman mukaan joskus vierähtää useampikin vuorokausi. Syksyllä tehdystä ostosreissusta selvittiin päiväkäynnillä, mutta saalis oli hyvä. Mukaan lähtivät vaelluskengät, joista löytyy tarinaa täältä. Niiden lisäksi sain testattavaksi Woodlander Ribe –kupoliteltan.\nLokakuun alkupuolella järjestyi aikaa yhden yön telttaretkelle. Suuntasimme veneen kohti Linnansaaren kansallispuistoon kuuluvaa Harronsaarta. Hämärä alkoi jo hiipiä metsään ja vettäkin tihutti, kun kokosimme teltan kahteen mieheen. Ohjepaperin mukaan homma hoituu kyllä yksinkin. Juuri kun alusteltta oli pystyssä, sataa ripsautti hetken ajan enemmän. Kosteus ei kuitenkaan nukkumaan käytyä häirinnyt yöunia. Sisäteltassa on vedenpitävä allaspohja ja sisäteltan vedenpitävyydeksi valmistaja ilmoittaa 5000 mm. Ulkoteltalla lukema on 2000 mm.\nTeltan pystyttämiseen rauhallisesti harkiten ja ohjeita lueskellen meni ensimmäisellä kymmenisen minuuttia. Nopeamminkin sen saisi pystyyn. Kokeneempi telttailija muisteli tosin törmänneensä tätäkin mallia helpompiin telttoihin. Ohjepaperissa on kolmen kohdan sanalliset ohjeet ja toisella puolella havainnekuvat.\nKovin monimutkainen rakenne ei ole, eikä liikkuvia osia ole liikaa. Alumiinikaaret kootaan ja työnnetään sisäteltan kaaritunneleihin. Kaarien päissä olevat nupit asetetaan kiristysnauhojen rengasniitteihin. Harjakaari asetetaan ulkoteltan taskuihin ja ulkoteltta kiinnitetään sisätelttaan tarranauhoilla ja soljilla. Teltta ankkuroidaan maahan kiiloilla. Tuulinarut viimeistelevät kiinnityksen, niitä ei toinna kiristää liikaa, ettei paine revi ulkotelttaa.\nRannalle pystytetty teltta pysyi hienosti koossa koko yön. Alumiinisten telttakeppien vahvuus on 8,5 mm. Teltta on nylonia, ulkokankaan pinnoitus on ulkopuolelta polyuretaania ja sisäpuolelta silikonia. Väriltään pirteän vihreä teltta maastoutui mainiosti pienen kuusen taakse. Kahdelle hengelle teltta oli mielestäni juuri passelin kokoinen. Itselläni on mittaa 160 senttiä, joten jalkoja mahtui ojentelemaan reilusti. Parikymmentä senttiä pidempi kaveri ei hänkään valittanut tilanpuutetta. Tavaroita ei sisälle olisi kovin paljoa kahden yöpyjän lisäksi enää mahtunut. Sisäänkäyntejä teltassa on kaksi ja ulkoliepeen alla paljasta maata vasten oli tilaa rinkalle.\nIlmanvaihto toimi mainiosti, ilmanvaihtoaukkoja ei tarvinnut säädellä, vaikka mahdollisuus siihen olisi ollut. Turhan optimistisesti tehdyn makuupussivalinnan takia minulle tuli kylmä, kun yön lämpötila taisi käydä nollan tienoilla, ellei alapuolella. Vieruskaveri kuorsasi untuvapussissaan tyytyväisenä. Kesäkuumalla ulkoteltan helman olisi voinut avata.\nValmistajan ilmoittama paino telttapaketille on 3,7 kiloa. Tämä reissu tehtiin veneellä ja leiriytymispaikka oli aivan rannassa, joten maastossa ei tullut taitettua matkaa varusteiden kanssa. Pakkaus vaikuttaa kuitenkin aivan näppärältä myös mukana kuljetettavaksi. Suojapussissa on kolme kompressinauhaa ja suuaukon kiristys.\nPurkaminen seuraavana päivänä kävi helposti. Vaikka teltta ei ollut aivan nuotiopaikan kupeessa, savun haju seurasi kotiin saakka. Kerrostalossa kuivausmahdollisuudet ovat rajalliset, joten levitin kankaat pariksi päiväksi kuivaustelineelle tuulettumaan. Muutaman kääntelykerran jälkeen teltan sai kasata pussiin odottamaan ensi kevään retkiä. Ensimmäisellä testikerralla, yhden yön varusteiden kanssa teltta palveli tarkoitustaan oikein hyvin, enempää ei olisi voinut toivoa.\nTags: Erätukku, Kati Soininen, leiriytymisvaruste, retkeilyvaruste, teltta, testi, Woodlander\nOmituinen ilmiö: alijäähtyneeseen veteen satanut lumi loihtii satumaisia... Mustasaarenkeidas


Oravanpesä: MONIVÄRIRAITAINEN TYYNYNPÄÄLLINEN.\nTyöpaikan saa ottaa -laatikosta löytyi myös toinen tyynynpäällinen punavalkoraidallisen lisäksi. Tämä toinen on kooltaan suurempi, n. 50 x 60 cm tyynylle, vähän merihenkinen puuvillapäällinen. Nappasin mukaan sen tarkemmin käyttöä miettimättä, eihän päällisen värit oikein käy yksiin kotini kanssa, mutta kun ilmaiseksi sai ja olen erityisen huono ja laiska ompelemaan vetoketjuja mihinkään... :)\nTungin päällisen sisään kissanpeittona olleen täkin ja taittelin piiloon ruman beiden värisen raidan. Muita piiloon jääneitä raitoja ovat vihreä ja turkoosi. Laitoin pehmukkeen kissanlaatikkoon ja hieman nyrpein mielin Kattinen on siellä vaihdon jälkeen käynyt.\nSen verran Mirri viitsi vaivautua, että tuli kuvan takia edes hetkeksi paikalle. Terkkuja muuten sinne kotopuoleen, vähänkö ärsyttää laatikon maalaamattomat sisäpinnat!\nTunnisteet: kisuli, kotona, löytöjä, mööpelit, rätit ja lumput


Tommi Liljedahl – FC Haka juniorit\nTekijä: Tommi Liljedahl\nMersukisa päättyi tasapeliin\n2.10.2014 2.4.2015 Tommi Liljedahl\nHakan A-junioreiden perinteinen tähtikisa päättyi ensimmäistä kertaa tasapisteisiin, kun SM-sarjan viimeisen kotipelin tähtiraati Ville ”Viki” Kauppinen palkitsi Ilves-ottelun päätteeksi Erkka Helmisen yhdellä tähdellä. Se nosti keskikentän taiturin tasapisteisiin maalivahti Mikko Ananinin kanssa. A-junioreiden taustat tulkitsivat tähtikisan kirjoittamattomia sääntöjä niin, että tasatilanteessa palkintomersun saa viikoksi se, joka on pelannut enemmän täysiä kolmen pisteen otteluita. Sääntösaivarteluihin...\n21.9.2014 21.9.2014 Tommi Liljedahl\nHakan A-junioreiden kotipeleissä jaetaan tähtiä kolmelle kotijoukkueen parhaalle pelaajalle. Kauden päätteeksi eniten tähtiä kerännyt pelaaja saa viikoksi käyttöönsä Veho Lielahden lahjoittaman Mercedes-Benzin. Ennen tiistaina 30.9. pelattavaa Ilves-ottelua tähtipörssiä johtaa Mikko Ananin. Joukkueen kapteeni ja maalivahti on kerännyt 9 tähteä. Kakkosena on Erkka Helminen. Koko SM-sarjan maalikuninkuuskilpailussa mukana oleva Helminen on kerännyt 8 tähteä. Myös...


Patelan jengi – Kauko Röyhkä (epävirallinen) - Soundi.fi\nSoundi » Kolumni » Patelan jengi – Kauko Röyhkä (epävirallinen)\nPatelan jengi – Kauko Röyhkä (epävirallinen)\nTällä kertaa muistellaan erästä Oulun pahisjengiä.\nOulun pohjoisrajalla on Pateniemen kaupunginosa. 70-luvulla se oli lähiön ja maaseudun sekoitusta: kerrostaloja ja lautatönöjä, metsää ja niittyä. Patelasta tuli tyyppejä, jotka halusivat lyödä oululaisia turpaan. Viikonloppuisin patelalaiset tulivat kolmella autolla. Yleensä homma jäi uhkailuksi, mutta kerran Patelan jengi mukiloi Spidersien rumpalin Pikku-Jussin.\nTuon tapauksen jälkeen jengi alkoi käydä röyhkeämmäksi. Nyt sen pääkohteena olivat Oulun nuoret rockmuusikot. Patelalaiset pysäköivät autonsa Kuusisaaren tanssilavan läheisyyteen, mistä saattoi tarkkailla näkyikö rokkiporukkaa. Kaikki, joilla oli rockhenkinen vaatetus, olivat vaarassa. Monia lyötiin ja ajettiin takaa, pelon ilmapiiri vallitsi.\nKerran Pyrrön urheilutalolla oli Rockin SM-kisojen konsertti. Ramblersien kaveriporukoihin kuuluva Ripe oli menossa sinne tyttöystävänsä kanssa. Ripe on siisti ja rauhallinen mies, enemmän sivustajakatsoja kuin mikään tappelija. Yhtäkkiä kadulle pysäköidystä Datsunista purkautui ulos neljä jätkää.\n– Hei, nää oot niitä vitun Ramblerseja!\n”Viimeisenä silauksena pamautti muutaman kerran puutarhaletkulla päähän.”\nUrpot hyökkäsivät kaikki yhtäaikaa. Ripen silmissä musteni. Seuraavan kerran, kun hän tajusi jotain, asvaltilla makasi neljä patelalaista uikuttamassa. Silmittömän, pimeän raivon vallassa hän oli hakannut ne kaikki.\nSe oli paha kolaus Pateniemen jengin kunnialle. Jengi pysytteli nyt autojensa sisällä. Muutama päivä Ripen uroteon jälkeen Ramblersien nokkamies Köpi Kurikka sattui kävelemään Patelan poikien auton ohi. Viikkoa aikaisemmin hänet olisi hakattu siihen paikkaan. Mutta nyt auton ikkuna rullattiin auki. Jengin johtohahmo, jonka pää oli Ripen potkusta paisunut 1,5-kertaiseksi, halusi puhua:\n– Sano sille teijän routarille, että kosto ellää!\nPatelan jengille naurettiin sen jälkeen. Mutta jonkinlaisen myyttisen uhan se kuitenkin muodosti. Kunnes Kokki päätti lyödä viimeisen naulan sen arkkuun. Kokki oli kovanaama ja katutappelija, joka symppasi rokkijätkiä. Jostain hän sai kuulla, että patelalaiset olivat taas uhkailleet jotakuta. Kokki ja toinen kundi, jonka nimeä en nyt muista, ajoivat autolla Patelan jengin johtajan pihaan. Tyypin vanhemmatkin olivat kotona. Kokki soitti ovikelloa, joku tuli avaamaan. Kokki harppoi sisään, raahasi jengin johtajan ulos pihalle, löi, potki ja viimeisenä silauksena pamautti muutaman kerran puutarhaletkulla päähän.\nPatelan jengi ei enää koskaan näyttäytynyt Oulun kaduilla.\nSoitin ensimmäisen keikkani Pateniemen työväentalolla. Mutta siinä vaiheessa pahimmat taistot oli jo käyty. Paikalla oli satakunta nuorta, joista suurin osa oli tullut kaupungilta seuraamaan uuden aallon bändien konserttia. Pari häirikköä, Patelan jengin siipeilijää, oli kuitenkin ostanut pääsylipun ja yritti jotain pientä. Keikan jälkeen jouduin käsirysyyn yhden paviaanin kanssa.\nMonta kertaa, kun olen yksin kitaralaukkuni kanssa kulkenut paikoissa, jotka ovat täynnä öykkäreitä ja sekakäyttäjiä, olen toivonut, että minulla olisi Ripe tai Kokki turvanani. Mutta minulla on vain Jeesus, joka on, kuten kaikki tiedämme, pasifistinen henkiolento.\n14.7.2015 Kauniaisten sotavammasairaala – Kauko Röyhkä (epävirallinen)\n7.7.2015 Larry Mullenin koira – Kauko Röyhkä (epävirallinen)\n28.7.2015 Kaunis poika – Kauko Röyhkä (epävirallinen)\n21.7.2015 Pitkäjärvi – Kauko Röyhkä (epävirallinen)